text: В раздел: Ревюта, Ревюта, статии и ръководства от Антон Белев (Bloody) на 27.07.2014, 10,549 показвания
  Тематичните и официално брандирани компютърни конфигурации са абсолютна рядкост на нашия пазар, а когато има такива, обикновено те не попадат в графата изгодни и достъпни, но ето че не липсват и изключения. Едно такова интересно и съвсем актуално изключение е Firebird GeForce GTX Edition Small Form Factor PC конфигурацията предлагана от фирма Most Computers. Става дума за компактна като размери, добре подбрана като параметри и на съвсем разумна цена система попадаща в програмата GeForce GTX Edition Small Form Factor PC на Nvidia. Фокусът на тази програма и предлаганите в нея компютърни конфигурации е да предложат на потребителите нещо нови и различно – компактен компютър, които е с приятен за окото дизайн, висока производителност, ниско енергопотребление и тиха работа. Или казано накратко чудесно и най-вече достъпно решение за домашните потребители, което е подходящо за развлечения, в това число и игри, което се базира разбира се на Nvidia GeForce видеоконтролер от геймърската серия GTX. А дали системата Firebird, която ще разгледаме сега може да отговори на тези изисквания предстои да разберем само след малко…
  Както можете и сами да видите, освен тематичната брандирана кутия Bitfenix Phenom, която е с релеф на логото на Nvidia, оцветена в подходящия зелен цвят мрежа като акцент и емблемата NVIDIA GEFORCE GTX отстрани, и компонентите вътре изглеждат доста добре подбрани на пръв поглед. Процесорът Intel Core i3 4130 е двуядрен с Hyper Threading и осигурява доста добра производителност. Дъното ASUS H81M-A осигурява добра базова функционалност, без да се получава изхвърляне за ненужни екстри, които излишно да повишат цената на конфигурацията. 8-те гигабайта системна памет и еднотерабайтовия твърд диск са напълно достатъчни като за добро начало, като при нужда те винаги могат да бъдат ъпгрейднати в последствие. Видеокартата Palit GeForce GTX 750 Ti StormX OC с лек фабричен овърклок е отличен вариант от среден клас решение, което прави системата подходяща за разнообразни мултимедийни и за геймърски нужди без особено притеснение. 500-ватовото захранване е повече от достатъчно като осигуряван ресурс за тази конфигурация, а и би трябвало да осигури немалък допълнителен запас за евентуални бъдещи ъпгрейди на системата.
  Приятна машинка като цялo. Цената и параметрите също са приемливи. Брандираната с логото на Nvidia Bitfenix Phenom е върхът на сладоледа, изглежда страхотно.
  С това захранване какъв SLI, какъв ъпгрейд, какви пет лева? 20 А на 12 V.Това захранване става единствено за тая карта и за някои нейни икономични конкуренти. Слагаш му една 8800GT примерно и умира.
  @BGRS М? Какво те гони, тази отдавна морално остаряла платка? Sli се прави и със съвременни карти, с много по-ниско TDP, които са все пак доста по-бързи от цитираната от теб. Освен това, от вече доста време функцията е достъпна диретно през PCI-E интерфейса и не е нужен мост, нито пък master карта.
  Пълна скръб. Най-смешното е, че в конфигурация, събрана с идеята за функционалност и същевременно да е изгодна и достъпна, кутията струва над три пъти повече от захранването… Май oт Мост повече се стремили към style over substance, ама както и да е.
  На хартия не изглежда чак толкова трагично, но с малко търсене се събира по-добър конфиг за същите пари.
  А според мен коментара ти е пълна скръб. Конфигурцията е стилна и компактна. Ясно е, че сбирщайн може да се наредят чаркове с по-добри параметри, но в случая нещата няма как да се сравняват.
  компактна? кутията е много раздута. опитай 0.88L (59.6 mm x 128 mm x 115.4 mm) gigabyte BRix760, само че там е Kepler. трябва поне maxwell GTX860 да се поснижи консумацията и за да бъде с актуална производителност ~GTX770/780.
  Все пак ако се купят по отделно чаркаляците излиат 50-60 по-скъпо, даже да е и от най-евтиния магзин. Така, че има известен резон да се купи такава машинка (особено за по- бедни nVIDIA феновете).
  Ми не съвсем. Наистина са прави, че ако се избират от човек който е вътре в нещата може за тази цена да се събере машина, чийто основни компоненти са по производителни. За сметка на по-лоша(и гразна) кутия, на по-енергоемки компоненти и повече шум, за липсата на специфични драйвери, каквито се пишат за осигуряване на най-добрата производителност на определена комбинация от елементи и т.н. Но пък вземайки компонентите поотделно, могат да попаднат на промоционални цени, вземайки ги накуп от един магазин може да се натрупат отстъпки…
  Разбира се вземайки си предложението на Мост, има нещо което хардуерните ентусиасти наистина ще изгубят….Възможността сами да съживят сглобкаq монтирана от техните си кунки. :D
  За същите пари успях да събера почти същата конфигурация чрез конфигуратор. Разликите – със съвсем малко по-добър процесор(i3 4150), дъно асрок с чипсет B85 и обикновена кутия(FD Core 1000) и захранване Raider 550, та за мен по-добре би било да взема Firebird-a от това ревю. Кутийката в стил Nvidia много ми харесва. Поздравления за доброто ревю!
  Thermal Master? Всички сте изтрещели вече :) Не става дума само дали ще работи, а колко време, преди да се подуят кондензатори, да спре вентилатор и да стане страшно. Освен това какво му е компактното на mATX – да бяха се напънали за mITX, аз в такова съм събрал Xeon 1230 + GTX 770 и пак е по-студена системата.